OSNOVNA ŠKOLA GOLA

Trg kardinala Alojzija Stepinca 4a

48331 Gola

Broj RKP: 22945 Razina: 31

Matični broj: 01430939 Šifra djelatnosti: 8520

OIB: 05406765074 Razdjel: 000

OBRAZLOŽENJE FINANCIJSKOG PLANA ZA 2021. GODINU

TE PROJEKCIJA ZA 2022. i 2023. GODINU

1. **Sažetak djelokruga rada proračunskog korisnika**

Nastava je organizirana u jutarnjoj smjeni, u petodnevnom radnom tjednu sa slobodnim subotama.

Nastava se, redovna, izborna, dodatna i dopunska, izvodi prema nastavnim planovima i programima; koje je donijelo Ministarstvo znanosti, obrazovanja i sporta, operativnom Godišnjem izvedbenom odgojno-obrazovnom planu i programu rada te školskom kurikulumu za školsku godinu 2020./2021. Broj djelatnika u školi je 56.

U školu je upisano 175 učenika u 18 razrednih odjela. Imamo i četiri područne škole i to: PŠ Otočka, PŠ Gotalovo, PŠ Novačka i PŠ Ždala.

**2. Obrazloženje programa rada školske ustanove**

**Stručne ekskurzije učenika**

Dugogodišnje planirane školske ekskurzije:

1. razredi - Čakovec
2. razredi – Čakovec

4. razredi - Čakovec

5. razredi - NP Brijuni, Zagreb

6. razredi – NP Brijuni, Zagreb

7. razredi – NP Brijuni, Zagreb

8. razredi – maturalno putovanje (Biograd na moru), NP Brijuni, Zagreb

**Izvan učionička nastava**

Već niz godina većina razreda odlazi na izvan učioničku nastavu.

* 1. i 2. razredi – upoznavanje mjesta i njegovih znamenitosti te zavičaja
* 3. i 4. razredi – Godišnja doba u zavičaju, Plan mjesta, Snalaženje u prostoru, Životna zajednica travnjaka, Biljke i životinje oko i u vodama Prekodravlja
* 3. razred – Škola plivanja
* 5. razred – Istraživanje Učenje i poučavanje uz istraživanje tla
* 5. do 8. razredi – Četverokuti, matematika u svakodnevnom životu, Krug i kružnica, Mjerenja u prirodi, Proporcionalnost

**Stručno osposobljavanje učitelja**

Prioritet škole je kvalitetno obrazovanje i odgoj učenika što ostvarujemo:

-stalnim usavršavanjem učitelja (seminari; stručni skupovi, aktivi) i podizanjem

nastavnog standarda na višu razinu;

Stručno usavršavanje se provodi:

- stručno usavršavanje u školi (stručno vijeće RN, stručno vijeće PN, UV)

- stručno usavršavanje organizirano od strane Agencije za odgoj i obrazovanje

- stručna ekskurzija učitelja

**Projektna nastava ima za cilj** poticanje učenika na izražavanje kreativnosti, talenata i sposobnosti kroz uključivanje u brojne projekte.

Dugogodišnji projekti u našoj školi:

Dan otvorenih vrata

Kajkavski etnografski kviz

Mala virovska prkačijada

DM green city project (sakupljanje starog papira)

Prekogranična suradnja HR-HU

Skupljamo baterije

Mali humanitarko

STEM područje i robotika

Želim biti majstor

Kravata od Hrvata

Razni razredni projekti (Učiti kako učiti, Putujemo kroz vrijeme, Omiljeno voće moje obitelji, Rode i njihova staništa, Igre u prošlosti mojeg zavičaja, 20 dana dobrote…)

Preventivni projekti u okviru programa prevencije (Zdrav za pet, Zubna putovnica itd.)

**Slobodne aktivnosti, natjecanja te drugi školski projekti; priredbe i manifestacije**

**Cilj:**

-organiziranje zajedničkih aktivnosti i učenika i učitelja tijekom izvannastavnih aktivnosti i druženja kroz kolektivno upoznavanje kulturne i duhovne baštine;

- poticanje razvoja pozitivnih vrijednosti i natjecateljskog duha kroz nagrade najuspješnijim učenicima ili razredima, grupama

**Školska natjecanja**

Osnovna škola Gola sudjeluje ili je organizator sljedećih natjecanja:

* Školska natjecanja (natjecanja u znanju po predmetima, sportska natjecanja)
* Županijska natjecanja kao sudionik ili organizator (domaćin)
* Natjecanja na regionalnoj ili državnoj razini (sudionici)

**Kulturno-umjetnička djelatnost škole**

* Obilježavanje Olimpijskog dana, Dana kruha, Svjetski dan učitelja, Pada Vukovara, Mjeseca hrvatske knjige, Mjesec borbe protiv ovisnosti, Dana ružičastih majica, Dan Downovog sindroma, Dan kravate
* Doček učenika 1. raz.
* Božićna priredba, završna školska priredba
* Maškare
* Obilježavanje Dana škole sadrži: večer kulture, priredba, dodjela nagrada
* Oproštaj od učenika osmih razreda.

**Izdavačka djelatnost škole**

Škola svake školske godine izdaje školski list „Golski vrutak“.

**Dokumentacija škole**

Potrebna dokumentacija za rad škole:

* Imenici i dnevnici vode se u e-obliku
* Zapisnici (predmetno – razrednih i popravnih ispita)
* Učenički dosje
* Spomenica škole
* Matična knjiga
* Registar učenika
* Svjedodžbe i pohvalnice za učenike
* Obrasci i tiskanice za različite potrebe (pripravnici,…)

**Profesionalna orijentacija učenika**

Program profesionalne orijentacije obuhvaća:

* Radionice profesionalne orijentacije ( pedagoginja)
* Posjet gosta predavača iz srednje škole
* Posjet srednjoškolskim centrima
* Posjet CISOK-a
* Posjet Obrtničkom i gospodarskom sajmu Koprivničko – križevačke županije.

1. **Zakonske i druge podloge na kojima se zasniva program rada škole**

-Zakon o odgoju i obrazovanju (NN br: 87/08; 86/09; 92/10, 90/11,5/12,16/12,86/12,126/12,94/13, 152/14, 07/17, 68/18, 98/19, 64/20)

-Zakon o ustanovama ( NN br. 76/93:, 29/97., 47/99., 35/08, 127/19)

-Zakon o radu (NN br.93/14, 127/17, 98/19)

-Zakon o proračunu (NN br. 87/08.136/12, 15/15), Pravilnik o proračunskim klasifikacijama (NN, br. 26/10, 120/13, 1/20) i

Pravilnik `o proračunskom računovodstvu i računskom planu (NN br.124/14, 115/15, 87/16, 3/18, 126/19)

-Upute za izradu proračuna lokalne samouprave za razdoblje 2020-2023-dolazile na mailu od osnivača

-Zakon o fiskalnoj odgovornosti (NN broj 111/18)

-Uredba o sastavljanja i predaji Izjave o fiskalnoj odgovornosti i izvještaja o primjeni fiskalnih pravila (NN 111/18)

-Godišnji izvedbeni odgojno-obrazovni plan i program rada za školsku godinu 2020/2021

- Školski kurikulum OŠ GOLA, nastavne i izvannastavne aktivnosti za školsku godinu 2020/2021 .

**4. Usklađenost ciljeva, strategije i programa s dokumentima dugoročnog razvo**ja

Školske ustanove donose godišnje operativne planove (GPP, školski kurikulum) prema planu i programu koje je donijelo MZO.

Strateške planove

Također planovi se odnose na nastavnu, a ne za fiskalnu godinu. To je uzrok mnogim odstupanjima u izvršenju financijskih planova, na primjer, pomak određenih aktivnosti unutar školske godine iz jednog polugodišta u drugo.

1. **Ishodišta i pokazatelji na kojima se zasnivaju izračuni i ocjene potrebnih sredstva za provođenje programa**

Planirano je da će se iz općih prihoda i primitaka iz državnog proračuna (MZO) u 2021. godini ostvariti 5.209.880,00 kn prihoda.

Prihodima iz državnog proračuna predviđeno je financiranje rashoda za zaposlene (plaće i doprinosi), jubilarne nagrade, naknade za prijevoz na posao i s posla, darovi za djecu, pomoći za bolovanje duže od 90 dana i slučaj smrti člana uže obitelji i novčana naknada poslodavca zbog nezapošljavanja osoba s invaliditetom.

Iz županijskog proračuna zakonski standard planirano je da će se ostvariti 357.200,00 kn.

U tome iznosu predviđeno je financiranje: naknade troškova zaposlenima (dnevnice, naknade za smještaj na službenom putu u zemlji, naknade za prijevoz na službenom putu u zemlji, seminari, naknada za korištenje privatnog automobila u službene svrhe), rashodi za materijal i energiju ( uredski materijal, literatura, materijal i sredstva za čišćenje i održavanje, materijal za higijenske potrebe i njegu, ostali materijal, materijal za teh.i investic.održavanje, sitni inventar, el.energija, plin, motorni benzin i dizel gorivo), rashodi za usluge (usluge telefona, poštarina, zdravstvene usluge, ostale intelekt.usluge, usluge tekućeg i investicijskog održavanja građevinskih objekata, postrojenja i opreme, ostale usluge tekućeg održavanja, komunalne usluge, ostale računalne usluge, ostale usluge), ostalih nespomenutih rashoda poslovanja (reprezentacija, tuzemne članarine, ostali nespomenuti rashodi poslovanja), ostalih financijskih rashoda (zatezne kamate).

Iz županijskog proračuna zakonskog standarda koji se odnosi na kapitalna ulaganja planirano je da će se ostvariti 30.000,00 kn za dodatno ulaganje na građevinskim objektima, konkretno za proširenje i uređenje postojeće učionice koja je trenutno neadekvatna, a nužno potrebna, te 22.000,00 kapitalno ulaganje za opremanje OŠ- od strojeva, kosilice za PŠ Otočka i PŠ Gotalovo, od opreme profesionalna sjeckalica za kuhinju te knjige.

Prihodima iz županijskog proračuna iznad zakonskog standarda predviđeno je financiranje u iznosu od 44.000,00 kn rashoda za materijal i energiju (namirnice, el.energija, plin), rashoda za usluge usluge telefona, pošte i prijevoza, komunalne usluge, intelektualne i osobne usluge (ugovor o djelu).

Prihodima od EU projekata planirano je:

Prilika za sve 3-plaće pomoćnika u nastavi 83.100,00 kn

Svi u školi svi pri stolu 5-14.100,00 kn

Školska shema- 9.000,00 kn

Kapitalni projekt -Dodatna ulaganja u OŠ-proširenje kuhinje i zbornice- planirano je ostvariti iz općih prihoda i primitaka od osnivača KKŽ u iznosu od 220.000,00 kn, te iz pomoći od općine Gola 350.000,00.

Sredstva koja dobijemo od donacija financirati ostali nespomenuti rashodi poslovanja, oprema i knjige.

Iz prihoda za naknade štete od osiguranja u 2021. planirano je ostvarenje od 1.000,00 kn za usluge tekućeg i investicijskog održavanja građevinskih objekata.

Od vlastitih prihoda koje čine prihodi od iznajmljivanja sportske dvorane koristiti će se za čišćenje i održavanje dvorane, prihod od iznajmljivanja stanova za tekuće i investicijsko održavanje zgrade i stanova, stambenu pričuvu i ostale nespomenute rashode poslovanja.

Iz pomoći proračuna Općine Gola u 2021.g.planirano je ostvariti 550.000, 00 kn, od čega se 485.000,00 kn odnosi na tekuća ulaganja (rashodi za zaposlene), materijalne rashode (naknade troškova zaposlenih), rashode za materijal i energiju (uredski materijal i ostali materijalni rashodi, materijal i sirovine-namirnice-osigurana besplatna prehrana učenika i zaposlenika OŠ Gola, energija, materijal za tekuće i investicijsko održavanje, sitni inventar), rashodi za usluge (usluge telefona, pošte i prijevoza, usluge tekućih i investicijskog održavanja, planirano je promjena dijela stolarije u MŠ Gola u prizemlju, bojanje zidova u PŠ Novačka, zamjena parketa u četiri učionice u prizemlju, promjena termostata za regulaciju temperature u PŠ Ždala, komunalne usluge, zdravstvene i veterinarske usluge, intelektualne usluge, naknade troškova osobama izvan radnog odnosa, ostali nespomenuti rashodi poslovanja).

Preostalih 55.000,00 kn odnosi se na kapitalna ulaganja u OŠ Gola gdje je planirano od opreme kupnja: klime za informatičku učionicu, strojeva traktorska kosilica za PŠ Novačka, ralica za snijeg MŠ Gola, televizor za učionicu u prizemlju, te ormarići za više razrede).

**6. Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Djeca naše škole sudjeluju u svim sportskim, općinskim, županijskim pa i državnim natjecanjma i ostvaruju dobre rezultate (nogomet, košarka, badminton, rukomet, geografija, povijest, mladi tehničari, LIDRANO, kemija, biologija, likovni i literarni radovi-„ Hrvatska kakvu želimo“…).

Sudjeluju u mnogim projektima samostalno ili preko raspisanih natječaja: likovnih natječaja, literarnih natječaja…

Rezultati rada grupa izvannastavnih aktivnosti prezentirani su na završnoj školskoj priredbi.

Školsku godinu 2019/2020. uspješno je završilo 183 **učenika od 183 ili 100 %.** Na ponavljanje nije upućen niti jedan učenik. Po primjerenom obliku školovanja razred je završilo 27 učenika. Na dopunsku nastavu nije bio upućen niti jedan učenik.

Odličnim je uspjehom školsku godinu završilo 94 učenika ili 51% te su svi pohvaljeni , a nedovoljan uspjeh nije imao niti jedan učenik. Najbolji razred od 1. Do 4. razreda je PŠ Otočka sa srednjom ocjenom razreda 4,80 , a od 5. do 8. razreda 5.b sa srednjom ocjenom 4,25.

Učenici su tijekom godine izostali 7857, od toga opravdano 7857 sati, a neopravdano 0 sati.

Od pedagoških mjera izrečene su 94 pohvale, 9 opomena, 1 ukor RV-a.

Godišnji plan i program realiziran je u 175 nastavnih dana u redovnoj, izbornoj, dopunskoj i dodatnoj nastavi. Ostvarena je i predviđena satnica rada slobodnih aktivnosti.

Prošle godine nije realizirana sva planirana izvanučionička nastava, kao ni višednevne ekskurzije zbog pandemije uzrokovane Covid virusom.

Realizirani su svi školski projekti.

Nagradili smo najbolje učenike za učenje, rad u izvannastavnim aktivnostima i uzorno ponašanje.

Sve aktivnosti učenika i djelatnika škole redovito objavljujemo na web stranici škole.

Ravnateljica:

VIOLETA PRANJIĆ